b'\n_START_ARTICLE_\nNe\xc5\xbea Maurer\n_START_SECTION_\n\xc5\xbdivljenje\n_START_PARAGRAPH_\nNa Polzeli je obiskovala slovensko (1937\xe2\x80\x931941) in med drugo svetovno vojno nem\xc5\xa1ko osnovno \xc5\xa1olo (1941\xe2\x80\x931944). Po koncu vojne je obiskovala srednjo \xc5\xa1olo v Celju in \xc5\xbdalcu ter u\xc4\x8ditelji\xc5\xa1\xc4\x8de v Ljubljani. Pou\xc4\x8devala je v \xc4\x8crnem Vrhu nad Idrijo in v Ilirski Bistrici. \xc5\xa0tudirala je na Pedago\xc5\xa1ki akademiji (1964\xe2\x80\x931987) v Ljubljani ter po diplomi izredno \xc5\xa1e na Filozofski fakulteti v Ljubljani, kjer je leta 1960 diplomirala iz slavistike._NEWLINE_Po kon\xc4\x8danem \xc5\xa1tudiju je najprej delala kot novinarka. Bila je prva urednica \xc5\xa1olskih oddaj na Televiziji Ljubljana (s kon\xc4\x8danim mednarodnim te\xc4\x8dajem za \xc5\xa1olske TV-oddaje v Rimu), tehni\xc4\x8dna in kulturna urednica pri revijah Kme\xc4\x8dki glas, Otrok in dru\xc5\xbeina ter Rodne grude, terenska reporterka ter direktorica, glavna in odgovorna urednica revije Prosvetni delavec, pisala pa je tudi bro\xc5\xa1ure za Pionirski dom. Zadnja leta slu\xc5\xbebovanja je bila samostojna svetovalka za kulturo pri Komiteju za informiranje Slovenije._NEWLINE_Po upokojitvi dela kot samostojna umetnica. Je \xc4\x8dlanica Dru\xc5\xa1tva novinarjev (od leta 1962), Dru\xc5\xa1tva slovenskih pisateljev (od leta 1973), Gibanja za kulturo miru in nenasilja (od leta 1983) in PEN kluba (od leta 1991). Je mati dveh otrok: Eva Maurer \xc5\xa0kofi\xc4\x8d (r. 1968) je znana kot prva slovenska klovnesa in sodeluje pri humanitarnem dru\xc5\xa1tvu Rde\xc4\x8di noski, Miklav\xc5\xbe Maurer \xc5\xa0kofi\xc4\x8d (1962\xe2\x80\x932015) pa je bil do upokojitve 2010 zaposlen v Slovenski vojski in znan kot eden najbolj\xc5\xa1ih slovenskih pilotov helikopterjev; umrl je 2015 v Sierri Leone.\n_START_SECTION_\nDelo\n_START_PARAGRAPH_\nNe\xc5\xbea Maurer pi\xc5\xa1e literaturo za otroke, mladino in odrasle. Najve\xc4\x8dji del njenega opusa zajema poezija, pi\xc5\xa1e pa tudi prozo, publicistiko ter otro\xc5\xa1ke igre. Delovala je kot prevajalka, prevajala je iz nem\xc5\xa1\xc4\x8dine ter slovanskih jezikov._NEWLINE_Pesnica je s svojimi deli v na\xc5\xa1em prostoru prisotna \xc5\xbee ve\xc4\x8d kot 60 let. Za svoje delo je prejela tudi nagrade in priznanja. Nad osemdeset otro\xc5\xa1kih iger in oddaj je bilo izvedenih na ve\xc4\x8d radijskih postajah._NEWLINE_Antologija njenih 20 pesni\xc5\xa1kih zbirkje iz\xc5\xa1la 2019 pod naslovom Nekaj zelo zelo lepega.'